Museu

Un **museu** ye una institución permanent sin animo de lucro, accesible a o publico y a o suyo servicio, y que guarda biens culturals muebles u immuebles (libros, obras d'arte, u d'atros) ta a suya conservación, estudio, exhibición y espardidura y ta a educación y espleitamiento cultural y estetico d'os ciudadans.

En 1977, a Organización d'as Nacions Unidas declaró o 18 de mayo como o *[[Día Internacional d'os Museus]]*.

## Etimolochía
A palabra provien d'a palabra latina *MUSEUM*, que vien d'o griego **μουσείο**[**ν**], *muséion* (u *templo d'as [[musa]]s*, lo sufixo -eion fa de locativo). Sindembargo, estió o nombre d'una institución fundada en a ciudat d'Aleixandría (Echipto) por Ptolomeu II Filadelfo en 280 aC ta promover o conoiximiento y l'aduya ta os intelectuals.

## Historia d'os museus
### Antigüidat
Encara que o coleccionismo d'elementos que hue son en os museus ya existiba en l'Antigüidat, a ideya d'a suya exposición publica no yera present por ixas envueltas. Encara que tamién s'exposaban biens en os templos, a ormino relacionatos con a relichión. Bi heba tamién bel particular, normalment de l'aristocracia en a Roma antiga y en a Grecia antiga, que meteban obras d'arte en lugars destacatos d'as suyas viviendas, encara que no ta o disfrute publico, sino nomás d'os suyos amigos y visitants.

#### Edat Meya

## Clases de museos

La clasificación d'os museus ye útil pa fins organizativas y estatisticos. A fin d'establir a que tipo perteneixe cada museu s'atiende a cuantos criterios: titularidat, ambito cheografico de cobertura d'as coleccions y conteniu tematico d'as propias coleccions.

Lo Consello Internacional de Museus (ICOM) establió una clasificación seguntes lo conteniu tematico d'as coleccions en siet categorías:

### Museos d'arte

Una galería d'arte u museu d'arte ye un espacio pa la exhibición y promoción de l'arte, especialment de l'arte visual, y prencipalment de pintura y escultura, de forma semellant a un museu (pinacoteca, gliptoteca, etc.)

Lo concepto tamién s'usa pa designar lo establimiento que, amás de exhibir y promocionar obras d'arte, se dedica a la suya venda, estando alavez per lo cheneral un espacio mas reduciu (equivalent a cualsequier unatro local comercial) y limitando lo periodo d'exhibición a un tiempo determinau, pasau lo cual se desmonta la "exposición" y s'amonta una nueva. L'oficio y tecnica d'a suya chestión se denomina galerismo.

### Museus d'historia natural

Los museus d'historia natural y ciencias naturals gosan exhibir especimenes y muestras provenientes d'o mundo natural. L'enfoque ye en a naturaleza y la cultura y as exposicions sobre as prencipals arias en museos de ciencias naturals son sobre la paleontolochía, la historia antiga, l'antropolochía, la evolución biolochica, las cuestions ambientals y la biodiversidat son .

Entre los museos d'historia natural mas famosos d'o mundo se contan eixemplos como los de Londres, Berlín, París, Bruselas, Madrid, Viena, Washington, Nueva York, Pittsburgh u Chicago. Son centros d'estudeyo y investigación que han contribuyiu poderosa y eficazment a lo desarrollo d'a ciencia, asinas como tamién han aportau importants espacios de treballo pa intelectuals que han colocau estes institutos cientificos en un alto livel de rendimiento.

### Museus arqueolochicos

Los museus arqueolochicos son institucions que investigan, conservan, exposan y informan sobre lo patrimonio arqueolochico, entendiu este como aquels vestichios producto de l'actividat humana y aquellas restas organicas u inorganicos que, per medio d'a metodolochía y tecnicas propias de l'arqueolochía y atras ciencias afíns, permiten reconstruyir y dar a conoixer los oríchens y las trayectorias socioculturals pasadas y guarencian la suya conservación y restauración.

Entre las suyas actividaz se troban realizar investigacions arqueolochicas, asinas como las de conservar, sistematizar, analisar, comprender, exposar y explicar los obchectos arqueolochicos que constituyen parte important d'o patrimonio cultural d'o pasau.

### Museus monograficos

La gran mayoría son de titularidat rechional y esclataus a escala local, encara que tamién amaneixen museus de titularidat estatal con chestión rechional. Lo suyo cometiu ye divulgar y estudiar aquels feitos socioculturals mas relevants, d'un pasau mas u menos remoto, y que han estau de singularidat en o devenir historico d'una rechión u comunidat.

Per un cheneral gosan tratar-se de coleccions sobre aspectos muit concretos, y an la donación de vestichios prene buena parte d'as vegadas. De bella forma se trata de rescatar y rechistrar aspectos culturals, las actividaz cutianas u feitos d'una rechión pa remarcar-los per medio d'a divulgación en estes centros. Museus etnograficos, centros d'interpretación, etc.

### Museus historicos

Los museus historicos u d'Historia son toz aquels que las suyas coleccions han estau concebidas y presentadas dentro d'una perspectiva historica. Beluns cubren aspectos especializaus como los relativos a una localidat determinada, mientres que atros son mas chenerals. Estes museus contienen una variedat d'obchectos, incluyius los documentos, artefactos de tot tipo, arte, obchectos arqueolochicos. Los museus d'antiguidaz son mas especializaus en os hallazgos arqueolochicos.

Seguntes la UNESCO, *en esta categoría son comprendius los museos, las viviendas y los monumentos historicos d'os museus a l'aire libre que evocan u ilustran bels escayecimientos d'a historia nacional*.

Un tipo común de museu d'historia ye una casa historica. Una casa historica puede estar un edificio d'especial interés arquitectonico, puesto de naixencia u casa d'una persona famosa, u simplament un edificio con una ubicación privilechiada como la Casa d'a Historia Europea localizada en o vico europeu de Bruselas.

Los puestos historicos tamién pueden convertir-se en museus, en particular los que marcan batallas historicas u los delitos publicos, como S-21 u la isla de Robben. Unatro tipo de museu d'historia ye lo museu viviente, un museu vivo an la chent puede recrear un periodo de tiempo, incluyius los edificios, la ropa y l'idioma. Ye semellant a la recreación historica.

### Museus de ciencia y tecnolochía

Los museus de ciencia y tecnolochía chiran arredol d'os logros cientificos y tecnicos y la suya historia. Cualques museus pueden tener exposicions monograficas sobre temas tals como la informatica, la aviación, o ferrocarril, la fisica u la astronomía.

Los museus de ciencias, en particular, gosan tener demostracions de cualques prencipios fisicos, muitas interactivas, que puede consistir en planetarios, con un espacio d'exposición, per lo cheneral arredol d'una cupula. Estes museos pueden tener salas IMAX, que permiten la visualización en 3D u una calidat superior d'imachen.

Los museus virtuals, son per lo cheneral los puestos web perteneixients a los museos reals y que contiene galerías de fotos o visitas virtuals d'os espacios y elementos trobaus en os museus reals. Esta nueva presentación ye muito útil pa personas que viven luen que deseyan veyer lo conteniu d'estes museus.

### Museos de l'agricultura y d'os productos d'o suelo
Conoxius tamién a sobent como Ecomuseus, y son un espacio museistico orientau sobre la identidat d'un territorio, sustentado en a participación d'os suyos habitants, creau con a finalidat d'o creiximiento d'o buenfer y d'o desarrollo d'a comunidat.

## Museus en Aragón
*Categoría principal:* Museus d'Aragón.

## Referencias

## Vinclos externos